৬৪তম ফিল্মফেয়ার পুরস্কার
৬৪তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৪তম আয়োজন, যা ২০১৮ সালের সেরা হিন্দি-ভাষার চলচ্চিত্রগুলিকে প্রদান করা হয়েছিল। অনুষ্ঠানটি ২৩ই মার্চ ২০১৯ সালে মুম্বইয়ে অনুষ্ঠিত হয়। রাজি ও আন্ধাধুন চলচ্চিত্রগুলি পাঁচটি করে পুরস্কার অর্জন করে; তন্মধ্যে রাজি সেরা চলচ্চিত্র, সেরা পরিচালক (মেঘনা গুলজারের জন্য) এবং সেরা অভিনেত্রী (আলিয়া ভাটের জন্য) বিভাগে পুরস্কৃত হয়। বাধাই হো ও পদ্মাবত প্রত্যেকটি চারটি পুরস্কার, তুম্বাড তিনটি এবং সঞ্জু দুইটি পুরস্কার জয় করে, যার মধ্যে ছিল সেরা অভিনেতার পুরস্কার (রণবীর কাপুরের জন্য)।